മഴ പെയ്താല് ഇടുക്കി ഡാം വീണ്ടും തുറക്കും ഇടുക്കി: കേന്ദ്ര കാലാവസ്ഥാ നിരീക്ഷണ വകുപ്പിന്റെ പ്രവചനമനുസരിച്ചുള്ള മഴ ലഭിച്ചാല് വരും ദിവസങ്ങളില് ഇടുക്കി അണക്കെട്ട് വീണ്ടും തുറക്കേണ്ടി വരും. നിലവിലെ റൂള് ലെവലനുസരിച്ച് 1.01 കൂടി ഉയര്ന്ന് കഴിഞ്ഞാല് അണക്കെട്ട് തുറക്കണം. 2399.31 അടിയാണ് ഇപ്പോഴത്തെ റൂള്ലെവല്. നിലവിലെ ജലനിരപ്പ് 2938.30 അടിയാണ്. ഇന്നലെ രാവിലെ 10ന് ജലനിരപ്പ് 2398.31ല് എത്തിയപ്പോള് റെഡ് അലര്ട്ട് പ്രഖ്യാപിച്ചിരുന്നു. വൈകിട്ട് നാല് മണിയോടെ നീരൊഴുക്ക് കുറഞ്ഞപ്പോള് ജലനിരപ്പ് താഴ്ന്നു. അതോടെ ,ഓറഞ്ച് അലര്ട്ടായി. വരും ദിവസങ്ങളിലെ മഴ വിലയിരുത്തിയ ശേഷമേ ചെറുതോണി അണക്കെട്ട് വീണ്ടും തുറക്കുന്ന കാര്യം തീരുമാനിക്കൂ.